ଲାପାଟିନିବ  (ଇଂରାଜୀ ଭାଷାରେ ), ଟାଇକର୍ବ ଏବଂ ଟାଇଭର୍ବ ବିକ୍ରୟ ନାମ, ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ଏଚଇଆର୨  ( 2) ଯୁକ୍ତାତ୍ମକ ସ୍ତନ କର୍କଟ ପାଇଁ ଲେଟ୍ରୋଜୋଲ, ଟ୍ରାଷ୍ଟୁଜୁମାବ, କିମ୍ବା କ୍ୟାପେସାଇଟାବିନ ସହିତ ଦିଆଯାଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ରାସ, ଥକାପଣ, ଯକୃତ ସମସ୍ୟା, ଗଲୁ, ଅଇ ଏବଂ କେଶହାନୀ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ବା ଲଙ୍ଗ କ୍ୟୁଟି ସିଣ୍ଡ୍ରୋମ, ନିମୋନାଇଟିସ୍, ନିମ୍ନ ରକ୍ତ ପ୍ଲାଟେଲେଟ, ସ୍ୱଳ୍ପ ଲାଲ ରକ୍ତ କଣିକା କିମ୍ବା ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଗର୍ଭାବସ୍ଥାରେ ଏହା ଦେଲେ ଶିଶୁର କ୍ଷତି କରିପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା ଏଚଇଆର୨/ନେଉ  ( 2) ଏବଂ ଏପିଡର୍ମାଲ ଗ୍ରୋଥ ରିସେପ୍ଟରକୁ  (  ) ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୮ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲାପାଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧୦୦୦ ମିଗ୍ରା ଔଷଧ ୪ ସପ୍ତାହ ଦେଲେ ୨୦୨୧ ସୁଦ୍ଧା ତାହାର ମୂଲ୍ୟ ପ୍ରାୟ ୯୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪,୩୦୦ ଡଲାର ଅଟେ ।